title: Komisjoni rakendusmäärus (EL) 2019/464, 21. märts 2019, millega algatatakse uurimine, milles käsitletakse Hiina Rahvavabariigist pärit keraamiliste laua- ja kööginõude impordi suhtes nõukogu rakendusmäärusega (EL) nr 412/2013 kehtestatud dumpinguvastastest meetmetest võimalikku kõrvalehoidmist, ning kehtestatakse kõnealuse impordi registreerimise nõue

text:
                  22.3.2019

                  ET

                  Euroopa Liidu Teataja

                  L 80/18

         KOMISJONI RAKENDUSMÄÄRUS (EL) 2019/464,
         21. märts 2019,
         millega algatatakse uurimine, milles käsitletakse Hiina Rahvavabariigist pärit keraamiliste laua- ja kööginõude impordi suhtes nõukogu rakendusmäärusega (EL) nr 412/2013 kehtestatud dumpinguvastastest meetmetest võimalikku kõrvalehoidmist, ning kehtestatakse kõnealuse impordi registreerimise nõue
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artikli 13 lõiget 3 ja artikli 14 lõiget 5,
         olles teavitanud liikmesriike,
         ning arvestades järgmist:
         A.   AMETIÜLESANDE KORRAS UURIMINE

                     (1)

                     Euroopa Komisjon (edaspidi „komisjon“) on määruse (EL) 2016/1036 (edaspidi „alusmäärus“) artikli 13 lõike 3 ja artikli 14 lõike 5 kohaselt otsustanud omal algatusel uurida Hiina Rahvavabariigist pärit keraamiliste laua- ja kööginõude impordi suhtes kehtestatud dumpinguvastastest meetmetest võimalikku kõrvalehoidmist ning kehtestada kõnealuse impordi registreerimise nõue.

               B.   TOODE

                     (2)

                     Võimaliku meetmetest kõrvalehoidmisega seotud toode on Hiina Rahvavabariigist pärit keraamilised laua- ja kööginõud, v.a keraamilised maitseaine- või vürtsiveskid ja nende keraamilised jahvatavad osad, keraamilised kohviveskid, noateritajad, teritajad, lõikamiseks, jahvatamiseks, viilutamiseks, kaapimiseks ja koorimiseks kasutatavad keraamilised köögiriistad ja pitsa või leiva küpsetamiseks kasutatavad keraamilised kordieriidist küpsetuskivid, mis praegu on klassifitseeritud CN-koodide ex 6911 10 00, ex 6912 00 21, ex 6912 00 23, ex 6912 00 25 ja ex 6912 00 29 (TARICi koodid 6911100090, 6912002111, 6912002191, 6912002310, 6912002510 ja 6912002910) alla (edaspidi „asjaomane toode“).

                     (3)

                     Uurimisalune toode on sama, mis on määratletud eelmises põhjenduses ja kuulub praegu samade koodide alla kui asjaomane toode ning mida imporditakse lisas loetletud TARICi lisakoodide all (edaspidi „uurimisalune toode“).

               C.   KEHTIVAD MEETMED

                     (4)

                     Praegu kehtivad meetmed, millest ilmselt püütakse kõrvale hoida, on dumpinguvastased meetmed, mis on kehtestatud nõukogu rakendusmäärusega (EL) nr 412/2013, (2) mida on muudetud komisjoni rakendusmäärusega (EL) 2017/1932 (3) (edaspidi „kehtivad meetmed“).

               D.   PÕHJENDUS

                     (5)

                     Komisjoni käsutuses on piisavalt tõendeid asjaomase toote müügistruktuuri ja -kanalite ümberkorraldamise kohta.

                     (6)

                     Nendest müügivõtetest annab märku järsk tõus või langus teatavate äriühingute ekspordistatistikas, kui võrrelda aastate 2014–2018 näitajaid ja suundumusi. Peale selle on mõnel juhul teatavate äriühingute tegelik eksport suurem kui nende deklareeritud toodang. Komisjoni on ka teavitatud tolliasutuste käimasolevatest uurimistest seoses äriühinguspetsiifiliste TARICi koodide väärkasutamisega.

                     (7)

                     Kõnealustest näitajatest ilmneb, et teatavad äriühingud, mille suhtes kohaldatakse praegu jääktollimaksumäära 36,1 % (TARICi lisakood B999), või äriühingud, mille suhtes kohaldatakse individuaalset tollimaksumäära, müüvad oma tooteid muude äriühingute kaudu, mille suhtes kohaldatakse madalamat tollimaksumäära. Loetelu äriühingutest, kes võivad olla seotud selliste võtete kasutamisega, on esitatud lisas.

                     (8)

                     Hiina Rahvavabariigist pärit ekspordi struktuur on pärast asjaomase toote suhtes meetmete kehtestamist muutunud ning sellel ei ole muud piisavat põhjust või põhjendust kui tollimaksu rakendamine.

                     (9)

                     Lisaks viitavad tõendid sellele, et asjaomase toote impordi suhtes kehtivate dumpinguvastaste meetmete parandavat mõju kahjustatakse nii koguste kui ka hindade osas. Uurimisaluse toote impordi maht on märkimisväärselt suurenenud. On piisavalt tõendeid ka selle kohta, et uurimisalust toodet imporditakse hindadega, mis on madalamad mittekahjustavast hinnast, mis määrati kindlaks praeguste meetmete kehtestamiseni viinud uurimise käigus.

                     (10)

                     Komisjoni käsutuses on piisavalt tõendeid selle kohta, et võrreldes asjaomase toote varem kindlaksmääratud normaalväärtusega müüakse uurimisalust toodet dumpinguhinnaga.

                     (11)

                     Kui uurimise käigus tuvastatakse peale eespool mainitute veel muid alusmääruse artikliga 13 hõlmatud kõrvalehoidmisvõtteid, võidakse uurida ka neid.

               E.   MENETLUS

                     (12)

                     Eespool esitatut arvesse võttes on komisjon jõudnud järeldusele, et on olemas piisavalt tõendeid põhjendamaks uurimise algatamist vastavalt alusmääruse artikli 13 lõikele 3 ja kehtestamaks uurimisaluste toodete impordi registreerimise nõude vastavalt alusmääruse artikli 14 lõikele 5.

               a)   Küsimustikud

                     (13)

                     Uurimise jaoks vajaliku teabe saamiseks saadab komisjon küsimustikud lisas loetletud Hiina eksportivatele tootjatele.

                     (14)

                     Igal juhul peaksid kõik huvitatud isikud komisjoniga viivitamata ühendust võtma, kuid mitte hiljem kui käesoleva määruse artikli 3 lõikes 1 sätestatud tähtaja jooksul. Käesoleva määruse artikli 3 lõikes 2 sätestatud tähtaeg kehtib kõigi huvitatud isikute suhtes.

                     (15)

                     Hiina Rahvavabariigi ametiasutusi teavitatakse uurimise algatamisest.

               b)   Teabe kogumine ja huvitatud isikute ärakuulamine

                     (16)

                     Kõigil huvitatud isikutel, sealhulgas liidu tootmisharu esindajatel, importijatel ja kõigil asjaomastel ühendustel palutakse teha oma seisukohad kirjalikult teatavaks ja esitada asjakohased tõendid artikli 3 lõikes 2 sätestatud tähtaja jooksul. Lisaks võib komisjon huvitatud isikud ära kuulata, kui nad esitavad kirjaliku taotluse, milles on tõendanud, et neil on selleks konkreetsed põhjused.

               F.   REGISTREERIMINE

                     (17)

                     Vastavalt alusmääruse artikli 14 lõikele 5 kehtestatakse uurimisaluse toote impordi registreerimise nõue, millega soovitakse tagada, et kui uurimise tulemusena tehakse kindlaks meetmetest kõrvalehoidmine, siis saab dumpinguvastase tollimaksu asjakohases summas sisse nõuda alates kuupäevast, mil sellise impordi suhtes registreerimisnõue kehtima hakkas.

                     (18)

                     Kõik edaspidised kohustused tuleneksid uurimise tulemustest. Võttes arvesse praegu kättesaadavat teavet, eelkõige märke selle kohta, et teatavad äriühingud, mille suhtes kohaldatakse praegu jääktollimaksumäära 36,1 % (TARICi lisakood B999), või äriühingud, mille suhtes kohaldatakse individuaalset tollimaksumäära, müüvad oma tooteid muude äriühingute kaudu, mille suhtes kohaldatakse madalamat tollimaksumäära, sätestatakse võimaliku tulevikus kehtestatava kohustuse summa jääktollimaksu tasemel, st väärtuseliselt 36,1 % käesoleva määruse lisas loetletud TARICi lisakoodide all imporditud uurimisaluse toote CIF-impordihinnast.

               G.   TÄHTAJAD

                     (19)

                     Tõrgeteta asjaajamise huvides tuleks kehtestada tähtajad, mille jooksul:

                                 —

                                 huvitatud isikud saavad endast komisjonile teada anda, esitada oma kirjaliku seisukoha, tagastada täidetud küsimustiku ja esitada muud teavet, mida tuleks uurimises arvesse võtta;

                                 —

                                 huvitatud isikud võivad esitada kirjaliku taotluse, et komisjon neid ära kuulaks.

                     (20)

                     Tähelepanu juhitakse asjaolule, et alusmääruses sätestatud menetlusõiguste kasutamine sõltub sellest, kas isik on endast käesoleva määruse artiklis 3 sätestatud tähtaja jooksul teada andnud.

               H.   KOOSTÖÖSOOVIMATUS

                     (21)

                     Kui huvitatud isik keeldub andmast juurdepääsu vajalikule teabele või ei esita vajalikku teavet ettenähtud tähtaja jooksul või takistab uurimist oluliselt, võib vastavalt alusmääruse artiklile 18 nii positiivsed kui ka negatiivsed järeldused teha kättesaadavate faktide põhjal.

                     (22)

                     Kui selgub, et huvitatud isik on esitanud väära või eksitavat teavet, siis jäetakse selline teave arvesse võtmata ja võidakse lähtuda kättesaadavatest faktidest vastavalt alusmääruse artiklile 18.

                     (23)

                     Kui huvitatud isik ei tee koostööd või teeb seda üksnes osaliselt ning kui seetõttu põhinevad järeldused kättesaadavatel faktidel vastavalt alusmääruse artiklile 18, võib tulemus olla asjaomasele isikule ebasoodsam, kui see oleks olnud tema koostöö korral.

               I.   UURIMISE AJAKAVA

                     (24)

                     Uurimine viiakse lõpule alusmääruse artikli 13 lõike 3 kohaselt üheksa kuu jooksul pärast käesoleva määruse jõustumist.

               J.   ISIKUANDMETE TÖÖTLEMINE

                     (25)

                     Uurimise käigus kogutud isikuandmeid töödeldakse kooskõlas Euroopa Parlamendi ja nõukogu määrusega (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist (4).

               K.   ÄRAKUULAMISE EEST VASTUTAV AMETNIK

                     (26)

                     Huvitatud isikud võivad taotleda kaubandusmenetluses ärakuulamise eest vastutava ametniku sekkumist. Ärakuulamise eest vastutav ametnik tegeleb toimikule juurdepääsu taotlustega, vaidlustega dokumentide konfidentsiaalsuse üle, tähtaegade pikendamise taotlustega ja kõigi muude menetluse käigus esitatavate taotlustega, mis käsitlevad huvitatud isikute või kolmandate isikute kaitseõigust.

                     (27)

                     Ärakuulamise eest vastutav ametnik võib korraldada ärakuulamisi ning tegutseda huvitatud isiku(te) ja komisjoni talituste vahendajana, tagamaks et huvitatud isikud saaksid oma kaitseõigust täielikult kasutada.

                     (28)

                     Taotlus saada ärakuulamise eest vastutava ametniku juures ära kuulatud tuleks esitada kirjalikult ning taotlust tuleks põhjendada. Ärakuulamise eest vastutav ametnik analüüsib taotluse põhjendusi. Ärakuulamine tuleks korraldada üksnes juhul, kui komisjoni talitustega ei ole küsimusi õigeaegselt lahendatud.

                     (29)

                     Taotlus tuleb esitada aegsasti ja viivitamata, et mitte takistada menetluse nõuetekohast kulgu. Selleks peaksid huvitatud isikud taotlema ärakuulamise eest vastutava ametniku sekkumist võimalikult kiiresti pärast sellist sekkumist õigustava juhtumi esinemist. Põhimõtteliselt kohaldatakse artiklis 3 esitatud tähtaegu, mis on ette nähtud komisjoni talitustes ärakuulamise taotlemiseks, mutatis mutandis ka ärakuulamise eest vastutava ametniku juures ärakuulamise taotlemiseks. Kui ärakuulamistaotlus esitatakse pärast asjakohast tähtaega, analüüsib ärakuulamise eest vastutav ametnik ka tähtajast hiljem esitatud taotluse põhjendusi, tõstatatud küsimuste laadi ja nende mõju kaitseõigusele, pidades silmas uurimise hea haldamise ja õigeaegse lõpuleviimise eesmärki.

                     (30)

                     Lisateave ja kontaktandmed on huvitatud isikutele kättesaadavad kaubanduse peadirektoraadi ärakuulamise eest vastutava ametniku veebisaidil: http://ec.europa.eu/trade/trade-policy-and-you/contacts/hearing-officer/,

               ON VASTU VÕTNUD KÄESOLEVA MÄÄRUSE:

            Artikkel 1
            Vastavalt määruse (EL) 2016/1036 artikli 13 lõikele 3 algatatakse uurimine, et teha kindlaks, kas importides liitu Hiina Rahvavabariigist pärit keraamilisi laua- ja kööginõusid, v.a keraamilised maitseaine- või vürtsiveskid ja nende keraamilised jahvatavad osad, keraamilised kohviveskid, noateritajad, teritajad, lõikamiseks, jahvatamiseks, viilutamiseks, kaapimiseks ja koorimiseks kasutatavad keraamilised köögiriistad ja pitsa või leiva küpsetamiseks kasutatavad keraamilised kordieriidist küpsetuskivid, mis praegu on klassifitseeritud CN-koodide ex 6911 10 00, ex 6912 00 21, ex 6912 00 23, ex 6912 00 25 ja ex 6912 00 29 (TARICi koodid 6911100090, 6912002111, 6912002191, 6912002310, 6912002510 ja 6912002910) alla ning mida imporditakse lisas loetletud TARICi lisakoodide all, hoitakse kõrvale rakendusmäärusega (EL) nr 412/2013 kehtestatud meetmetest.

            Artikkel 2
            Tolliasutused võtavad vastavalt määruse (EL) 2016/1036 artikli 13 lõikele 3 ja artikli 14 lõikele 5 asjakohased meetmed käesoleva määruse lisas loetletud TARICi lisakoodide all deklareeritud toodete liitu importimise registreerimiseks.
            Registreerimisnõue aegub käesoleva määruse jõustumise kuupäevast üheksa kuu möödumisel.

            Artikkel 3

               1.   Huvitatud isikud peavad endast teada andma, võttes komisjoniga ühendust 15 päeva jooksul pärast käesoleva määruse jõustumist.

               2.   Huvitatud isikud, kes soovivad, et nende märkusi uurimise käigus arvesse võetaks, peavad esitama kirjalikult oma seisukohad ja küsimustiku vastused või mis tahes muu teabe 37 päeva jooksul pärast käesoleva määruse avaldamist Euroopa Liidu Teatajas, kui ei ole sätestatud teisiti.

               3.   Huvitatud isikud võivad sama 37-päevase tähtaja jooksul taotleda, et komisjon neid ära kuulaks.

               4.   Komisjonile kaubanduskaitset käsitlevateks uurimisteks esitatava teabe suhtes ei kohaldata autoriõigust. Enne kolmanda isiku autoriõigustega kaitstud teabe ja/või andmete esitamist komisjonile peavad huvitatud isikud saama autoriõiguse omajalt eraldi loa, mis sõnaselgelt võimaldab a) komisjonil teavet ja andmeid kaubanduskaitsemenetluses kasutada ning b) esitada teavet ja/või andmeid uurimisega seotud huvitatud isikutele sellises vormis, mis võimaldab neil oma kaitseõigust kasutada.

               5.   Kõik kirjalikud esildised, sealhulgas käesolevas määruses nõutud teave, täidetud küsimustikud ja kirjavahetus, mida huvitatud isikud paluvad käsitada konfidentsiaalsena, peavad olema märgistatud sõnaga „Limited“ (5). Uurimise käigus teavet esitavatel isikutel palutakse põhjendada oma teabe konfidentsiaalsena käsitamise taotlust.

               6.   Isikud, kes esitavad teavet märkega „Limited“, peavad vastavalt alusmääruse artikli 19 lõikele 2 esitama ka teabe mittekonfidentsiaalse kokkuvõtte, millele lisatakse märge „For inspection by interested parties“ (tutvumiseks huvitatud isikutele). Need kokkuvõtted peaksid olema piisavalt üksikasjalikud, et konfidentsiaalsena esitatud teabe sisust oleks võimalik vajalikul määral aru saada.

               7.   Kui konfidentsiaalset teavet esitav isik ei anna teabe konfidentsiaalsena käsitamise taotlusele sobilikku põhjendust ega esita nõutavas vormis ja nõutava kvaliteediga mittekonfidentsiaalset kokkuvõtet, võib komisjon sellise teabe jätta arvesse võtmata, kui asjakohastest allikatest ei ole teabe õigsust võimalik rahuldavalt kontrollida.

               8.   Huvitatud isikutel palutakse esitada kõik esildised ja taotlused, sealhulgas skaneeritud volikirjad ja sertifikaadid, e-posti teel, välja arvatud mahukad vastused, mis tuleb esitada CD-ROMil või DVD-l käsipostiga või tähitud kirjaga. E-posti kasutades nõustuvad huvitatud isikud elektrooniliselt esitatavate materjalide suhtes kehtivate eeskirjadega, mis on esitatud dokumendis „CORRESPONDENCE WITH THE EUROPEAN COMMISSION IN TRADE DEFENCE CASES“ ja avaldatud kaubanduse peadirektoraadi veebisaidil: http://trade.ec.europa.eu/doclib/docs/2011/june/tradoc_148003.pdf. Huvitatud isikud peavad teatama oma nime, aadressi, telefoni ja kehtiva e-posti aadressi ning nad peaksid tagama, et esitatud e-posti aadress on toimiv ametlik e-post, mida kontrollitakse iga päev. Kui kontaktandmed on esitatud, suhtleb komisjon huvitatud isikutega ainult e-posti teel, välja arvatud juhul, kui nad avaldavad selgelt soovi saada kõik dokumendid komisjonilt muude sidevahendite kaudu või kui dokumendi laadi tõttu tuleb see saata tähitud kirjaga. Huvitatud isikud leiavad täiendavad eeskirjad ja lisateabe komisjoniga suhtlemise, sealhulgas e-posti teel saadetavate esildiste suhtes kehtivate põhimõtete kohta eespool osutatud juhendist, milles käsitletakse huvitatud isikutega suhtlemist.
               Komisjoni postiaadress:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Brussels

                           BELGIUM

                           E-post: TRADE-R700@ec.europa.eu

            Artikkel 4
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. märts 2019

                  Komisjoni nimel

                  president

               Jean-Claude JUNCKER

            (1)  ELT L 176, 30.6.2016, lk 21.

            (2)  Nõukogu 13. mai 2013. aasta rakendusmäärus (EL) nr 412/2013, millega kehtestatakse lõplik dumpinguvastane tollimaks ja nõutakse lõplikult sisse ajutine tollimaks, mis on kehtestatud Hiina Rahvavabariigist pärit keraamiliste laua- ja kööginõude impordi suhtes (ELT L 131, 15.5.2013, lk 1).

            (3)  Komisjoni 23. oktoobri 2017. aasta rakendusmäärus (EL) 2017/1932, millega muudetakse nõukogu rakendusmäärust (EL) nr 412/2013, millega kehtestatakse lõplik dumpinguvastane tollimaks ja nõutakse lõplikult sisse ajutine tollimaks, mis on kehtestatud Hiina Rahvavabariigist pärit keraamiliste laua- ja kööginõude impordi suhtes (ELT L 273, 24.10.2017, lk 4).

            (4)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

            (5)  Dokument märkega „Limited“ on konfidentsiaalne dokument vastavalt Euroopa Parlamendi ja nõukogu määruse (EL) 2016/1036 (ELT L 176, 30.6.2016, lk 21) artiklile 19 ja WTO GATT 1994 VI artikli rakendamise lepingu (dumpinguvastane leping) artiklile 6. See on ka dokument, mida kaitstakse Euroopa Parlamendi ja nõukogu määruse (EÜ) nr 1049/2001 (EÜT L 145, 31.5.2001, lk 43) artikli 4 kohaselt.

            LISA

                        TARICi lisakood

                        Äriühingu nimi

                        Praegune tollimaksumäär (%)

                        B351

                        CHL Porcelain Industries Ltd.

                        23,4

                        B353

                        Guangxi Province Beiliu City Laotian Ceramics Co., Ltd.

                        22,9

                        B359

                        Beiliu Changlong Ceramics Co., Ltd.

                        17,9

                        B360

                        Beiliu Chengda Ceramic Co., Ltd.

                        17,9

                        B362

                        Beiliu Jiasheng Porcelain Co., Ltd.

                        17,9

                        B383

                        Chaozhou Chengxi Jijie Art & Craft Painted Porcelain Fty.

                        17,9

                        B437

                        Guangdong Jinqiangyi Ceramics Co., Ltd.

                        17,9

                        B446

                        Chaozhou Lianjun Ceramics Co., Ltd.

                        17,9

                        B454

                        Chaozhou New Power Co., Ltd.

                        17,9

                        B484

                        Chaozhou Xinde Ceramics Craft Factory

                        17,9

                        B492

                        Chaozhou Yaran Ceramics Craft Making Co., Ltd.

                        17,9

                        B508

                        Dehua Kaiyuan Porcelain Industry Co., Ltd.

                        17,9

                        B511

                        Dongguan Kennex Ceramic Ltd.

                        17,9

                        B514

                        Evershine Fine China Co., Ltd.

                        17,9

                        B517

                        Far East (Boluo) Ceramics Factory Co., Ltd.

                        17,9

                        B519

                        Fengfeng Mining District Yuhang Ceramic Co. Ltd. („Yuhang“)

                        17,9

                        B543

                        Fujian Dehua Rongxin Ceramic Co., Ltd.

                        17,9

                        B548

                        Fujian Dehua Xingye Ceramic Co., Ltd.

                        17,9

                        B549

                        Fujian Dehua Yonghuang Ceramic Co., Ltd.

                        17,9

                        B554

                        Fujian Jackson Arts and Crafts Co., Ltd.

                        17,9

                        B556

                        Profit Cultural & Creative Group Corporation

                        17,9

                        B560

                        Fujian Quanzhou Shunmei Group Co., Ltd.

                        17,9

                        B579

                        Guangxi Beiliu Guixin Porcelain Co., Ltd.

                        17,9

                        B583

                        Guangxi Beiliu Rili Porcelain Co., Ltd.

                        17,9

                        B592

                        Hebei Dersun Ceramic Co., Ltd.

                        17,9

                        B599

                        Hunan Fungdeli Ceramics Co., Ltd.

                        17,9

                        B602

                        Hunan Huawei China Industry Co., Ltd.

                        17,9

                        B610

                        Hunan Wing Star Ceramic Co., Ltd.

                        17,9

                        B619

                        Joyye Arts & Crafts Co., Ltd.

                        17,9

                        B627

                        Liling GuanQian Ceramic Manufacture Co., Ltd.

                        17,9

                        B635

                        Liling Liuxingtan Ceramics Co., Ltd.

                        17,9

                        B639

                        Liling Rongxiang Ceramic Co., Ltd.

                        17,9

                        B641

                        Liling Santang Ceramics Manufacturing Co., Ltd.

                        17,9

                        B645

                        Liling Top Collection Industrial Co., Ltd.

                        17,9

                        B656

                        Meizhou Gaoyu Ceramics Co., Ltd.

                        17,9

                        B678

                        Ronghui Ceramic Co., Ltd Liling Hunan China

                        17,9

                        B682

                        Shandong Zhaoding Porcelain Co., Ltd.

                        17,9

                        B687

                        Shenzhen Donglin Industry Co., Ltd.

                        17,9

                        B692

                        Shenzhen Fuxingjiayun Ceramics Co., Ltd.

                        17,9

                        B693

                        Shenzhen Good-Always Imp. & Exp. Co. Ltd.

                        17,9

                        B712

                        Tangshan Daxin Ceramics Co., Ltd.

                        17,9

                        B724

                        Tangshan Redrose Porcelain Products Co., Ltd.

                        17,9

                        B742

                        Xuchang Jianxing Porcelain Products Co., Ltd.

                        17,9

                        B751

                        Yuzhou Huixiang Ceramics Co., Ltd.

                        17,9

                        B752

                        Yuzhou Ruilong Ceramics Co., Ltd.

                        17,9

                        B756

                        Zibo Boshan Shantou Ceramic Factory

                        17,9

                        B759

                        Zibo Fuxin Porcelain Co., Ltd.

                        17,9

                        B762

                        Zibo Jinxin Light Industrial Products Co., Ltd.

                        17,9

                        B956

                        Liling Taiyu Porcelain Industries Co., Ltd.

                        17,9

                        B957

                        Liling Xinyi Ceramics Industry Ltd.

                        17,9


title: Komisjoni rakendusmäärus (EL) 2019/465, 21. märts 2019, milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kolmekümne neljandas osalises hankemenetluses

text:
                  22.3.2019

                  ET

                  Euroopa Liidu Teataja

                  L 80/25

         KOMISJONI RAKENDUSMÄÄRUS (EL) 2019/465,
         21. märts 2019,
         milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kolmekümne neljandas osalises hankemenetluses
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
         võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 32,
         ning arvestades järgmist:

                     (1)

                     Komisjoni rakendusmäärusega (EL) 2016/2080 (3) on avatud lõssipulbri müük hankemenetluse teel.

                     (2)

                     Kolmekümne neljanda osalise hankemenetluse raames saadud pakkumusi arvesse võttes tuleks kindlaks määrata madalaim müügihind.

                     (3)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärusega (EL) 2016/2080 avatud hankemenetluse raames toimuvas kolmekümne neljandas osalises hankemenetluses, mis käsitleb lõssipulbri müüki ja mille puhul pakkumuste esitamise tähtaeg lõppes 19. märtsil 2019, kehtestatakse madalaim müügihind 164,10 eurot / 100 kg.

            Artikkel 2
            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. märts 2019

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Jerzy PLEWA

            (1)  ELT L 347, 20.12.2013, lk 671.

            (2)  ELT L 206, 30.7.2016, lk 71.

            (3)  Komisjoni 25. novembri 2016. aasta rakendusmäärus (EL) 2016/2080, millega avatakse lõssipulbri müük hankemenetluse teel (ELT L 321, 29.11.2016, lk 45).


title: Komisjoni rakendusmäärus (EL) 2019/574, 4. aprill 2019, millega registreeritakse kaitstud päritolunimetuste ja kaitstud geograafiliste tähiste registris nimetus [„Paška sol“ (KPN)]

text:
                  11.4.2019

                  ET

                  Euroopa Liidu Teataja

                  L 100/5

         KOMISJONI RAKENDUSMÄÄRUS (EL) 2019/574,
         4. aprill 2019,
         millega registreeritakse kaitstud päritolunimetuste ja kaitstud geograafiliste tähiste registris nimetus [„Paška sol“ (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Horvaatia taotlus registreerida nimetus „Paška sol“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Paška sol“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Paška sol“ (KPN) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 2.6 „sool“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. aprill 2019

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 343, 14.12.2012, lk 1.

            (2)  ELT C 449, 13.12.2018, lk 17.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2019/575, 4. aprill 2019, millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Cebreros“ (KPN)

text:
                  11.4.2019

                  ET

                  Euroopa Liidu Teataja

                  L 100/6

         KOMISJONI RAKENDUSMÄÄRUS (EL) 2019/575,
         4. aprill 2019,
         millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Cebreros“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Vastavalt määruse (EL) nr 1308/2013 artikli 97 lõigetele 2 ja 3 vaatas komisjon läbi Hispaania taotluse registreerida nimetus „Cebreros“ ja see avaldati Euroopa Liidu Teatajas (2).

                     (2)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (3)

                     Vastavalt määruse (EL) nr 1308/2013 artiklile 99 tuleks võtta nimetus „Cebreros“ kaitse alla ja kanda see registrisse, millele on osutatud kõnealuse määruse artiklis 104.

                     (4)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Cebreros“ (KPN) võetakse kaitse alla.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. aprill 2019

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 347, 20.12.2013, lk 671.

            (2)  ELT C 438, 5.12.2018, lk 2.


title: Komisjoni rakendusmäärus (EL) 2019/716, 30. aprill 2019, millega muudetakse rakendusmäärusi (EL) nr 22/2013 ja (EL) nr 540/2011 seoses toimeaine tsüflumetofeeni heakskiitmise tingimustega (EMPs kohaldatav tekst)

text:
                  10.5.2019

                  ET

                  Euroopa Liidu Teataja

                  L 122/39

         KOMISJONI RAKENDUSMÄÄRUS (EL) 2019/716,
         30. aprill 2019,
         millega muudetakse rakendusmäärusi (EL) nr 22/2013 ja (EL) nr 540/2011 seoses toimeaine tsüflumetofeeni heakskiitmise tingimustega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 21 lõikes 3 teisena esitatud valikut ja artikli 78 lõiget 2,
         ning arvestades järgmist:

                     (1)

                     Komisjoni rakendusmääruses (EL) nr 22/2013 (2) on sätestatud toimeaine tsüflumetofeeni heakskiitmine ja sellest tulenevalt tsüflumetofeeni kandmine komisjoni rakendusmääruse (EL) nr 540/2011 (3) lisasse. Samuti on rakendusmäärusega (EL) nr 22/2013 ette nähtud täiendava kinnitava teabe esitamine ainevahetussaaduse B3 võimaliku mutageense toime kohta, toidukaudse kokkupuute kohta kõnealuse ainevahetussaadusega ning veeselgroogsetele tsüflumetofeenist tuleneva riski kohta.

                     (2)

                     Taotleja esitas täiendava teabe eesmärgiga välistada ainevahetussaaduse B3 võimalik mutageenne toime ning kinnitada, et veeselgroogsetele tulenev risk on vastuvõetav.

                     (3)

                     Madalmaad hindasid taotleja esitatud täiendavat teavet. Madalmaad esitasid oma hinnangu esialgse hindamisaruande lisandina teistele liikmesriikidele, komisjonile ja Euroopa Toiduohutusametile (edaspidi „toiduohutusamet“) 6. oktoobril 2015.

                     (4)

                     Liikmesriikide, taotleja ja toiduohutusametiga konsulteeriti ning neil paluti esitada märkusi referentliikmesriigi hinnangu kohta. Toiduohutusamet avaldas tsüflumetofeeni käsitlevate konsultatsioonide tulemusi kokkuvõtva tehnilise aruande (4)25. veebruaril 2016.

                     (5)

                     Komisjon konsulteeris veel kord toiduohutusametiga seoses ainevahetussaaduse B3 hindamisega. Toiduohutusamet avaldas oma järelduse (5) täiendava teabe hindamise kohta 5. detsembril 2016.

                     (6)

                     Toiduohutusamet leidis, et taotleja esitatud täiendav teave kinnitab veeselgroogsete kogu elutsüklile tuleneva riski vastuvõetavust. Seega tuleks lugeda rakendusmääruse (EL) nr 22/2013 lisa punkti c nõue täidetuks. Rakendusmääruse (EL) nr 22/2013 lisa punktide a ja b kohaselt esitatud täiendavate andmete alusel ei ole siiski võimalik välistada ainevahetussaaduse B3 võimalikku genotoksilist toimet.

                     (7)

                     Liikmesriigid ja komisjon vaatasid esialgse hindamisaruande, selle lisandi ning ameti järelduse läbi alalises taime-, looma-, toidu- ja söödakomitees ning 22. märtsil 2019 vormistati komisjoni lõplik läbivaatamisaruanne tsüflumetofeeni kohta.

                     (8)

                     Taotlejale anti võimalus esitada ajakohastatud läbivaatamisaruande kohta märkusi.

                     (9)

                     Komisjon jõudis järeldusele, et esitatud täiendav teave ei ole piisav ainevahetussaaduse B3 võimaliku genotoksilise toime välistamiseks ning et rakendusmääruse (EL) nr 540/2011 lisas kehtestatud heakskiitmise tingimusi tuleb piirata, et tagada tsüflumetofeeni sisaldavate toodete kasutamise vastuvõetavus, eelkõige seoses põhjavee kokkupuutega ainevahetussaadusega B3.

                     (10)

                     Kooskõlas määruse (EÜ) nr 1107/2009 artikli 21 lõikega 3 koostoimes kõnealuse määruse artikliga 6 on seega vajalik ja asjakohane piirata tsüflumetofeeni heakskiitmise tingimusi.

                     (11)

                     Seepärast tuleks rakendusmäärusi (EL) nr 22/2013 ja (EL) nr 540/2011 vastavalt muuta.

                     (12)

                     Liikmesriikide jaoks tuleb ette näha aeg, mille jooksul nad peavad muutma või tagasi võtma tsüflumetofeeni sisaldavate taimekaitsevahendite load, kui kõnealused taimekaitsevahendid ei vasta heakskiitmise piiratud tingimustele.

                     (13)

                     Kui liikmesriigid annavad tsüflumetofeeni sisaldavatele taimekaitsevahenditele ajapikendust kooskõlas määruse (EÜ) nr 1107/2009 artikliga 46, peab kõnealune ajavahemik lõppema hiljemalt 12 kuud pärast käesoleva määruse jõustumist.

                     (14)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 22/2013 muutmine
            Rakendusmääruse (EL) nr 22/2013 I lisa muudetakse vastavalt käesoleva määruse I lisale.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Üleminekumeetmed
            Liikmesriigid võtavad vajaduse korral toimeainet tsüflumetofeeni sisaldavate taimekaitsevahendite load tagasi või muudavad neid hiljemalt 30. novembriks 2019.

            Artikkel 4
            Ajapikendus
            Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, on võimalikult lühike ja lõppeb hiljemalt 30. maiks 2020.

            Artikkel 5
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. aprillil 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 15. jaanuari 2013. aasta rakendusmäärus (EL) nr 22/2013, millega kiidetakse heaks toimeaine ksüflometofeen vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT L 11, 16.1.2013, lk 8).

            (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (4)  EFSA (Euroopa Toiduohutusamet), 2016, „Technical report on the outcome of the consultation with Member States, the applicant and EFSA on the pesticide risk assessment for cyflumetofen in light of confirmatory data“ („Tsüflumetofeeni pestitsiidina kasutamise riskihindamist käsitleva liikmesriikide, taotleja ja Euroopa Toiduohutusametiga peetud konsultatsiooni tulemuste tehniline aruanne, milles on arvesse võetud kinnitavaid andmeid“). EFSA toetav väljaanne 2016:EN-997, 25 lk

            (5)  EFSA (Euroopa Toiduohutusamet), 2016, „Conclusion on the peer review of the pesticide risk assessment for the active substance cyﬂumetofen in light of confirmatory data“ (Järeldused vastastikuse eksperdiarvamuse kohta, milles käsitletakse toimeaine tsüflumetofeeni pestitsiidina kasutamise riskihindamist kinnitavate andmete alusel). EFSA Journal 2016; 14(12): 4635, 20 lk doi:10.2903/j.efsa.2016.4635.

            I LISA
            Rakendusmääruse (EL) nr 22/2013 I lisas asendatakse veerg „Erisätted“ järgmisega:
            „Tsüflumetofeeni sisaldavate taimekaitsevahendite kasutamine on lubatud üksnes selliste kasutusviiside korral, mille puhul ainevahetussaaduse B3 sisaldus põhjavees jääb eeldatavalt alla 0,1 μg/l.
            Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel tuleb võtta arvesse 20. novembril 2012 toiduahela ja loomatervishoiu alalises komitees tsüflumetofeeni kohta koostatud läbivaatusaruande järeldusi, eelkõige selle I ja II liidet.
            Üldhindamisel peavad liikmesriigid pöörama erilist tähelepanu:

                        —

                        käitlejate ja töötajate kaitsele;

                        —

                        põhjavee kaitsele, eriti ainevahetussaaduse B3 eest, kui toimeainet kasutatakse tundlike mullastiku- ja/või kliimatingimustega piirkonnas;

                        —

                        joogivee kaitsele;

                        —

                        veeorganismidele avalduvale riskidele.

                  Vajaduse korral hõlmavad kasutustingimused riskivähendusmeetmete võtmist.“

            II LISA
            Rakendusmääruse (EL) nr 540/2011 lisa B osas asendatakse tsüflumetofeeni käsitlevas 31. reas veeru „Erisätted“ tekst järgmisega:
            „Tsüflumetofeeni sisaldavate taimekaitsevahendite kasutamine on lubatud üksnes selliste kasutusviiside korral, mille puhul ainevahetussaaduse B3 sisaldus põhjavees jääb eeldatavalt alla 0,1 μg/l.
            Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel tuleb võtta arvesse 20. novembril 2012 toiduahela ja loomatervishoiu alalises komitees tsüflumetofeeni kohta koostatud läbivaatusaruande järeldusi, eelkõige selle I ja II liidet.
            Üldhindamisel peavad liikmesriigid pöörama erilist tähelepanu:

                        —

                        käitlejate ja töötajate kaitsele;

                        —

                        põhjavee kaitsele, eriti ainevahetussaaduse B3 eest, kui toimeainet kasutatakse tundlike mullastiku- ja/või kliimatingimustega piirkonnas;

                        —

                        joogivee kaitsele;

                        —

                        veeorganismidele avalduvale riskidele.

                  Vajaduse korral hõlmavad kasutustingimused riskivähendusmeetmete võtmist.“